AMO 26 rekomendoj

**Rekomendoj**

* Malferma defio: efike allogi Duolingo-lernantojn.
* Diskonigado de ideoj kaj projektoj ene de nia komunumo, tiel ke ni ne reinventu la radon ĉiufoje.
* Instigi pli da trejnsesioj/ekzercoj je loka/nacia nivelo pri informado (ekzemple, pri plilaborado de informiloj, logotipoj, ktp).
* Dum informa agado, laŭeble koni la publikon/celgrupon por plej efike aliri ĝin.
* Eviti tro agresemajn kaj kritikemajn argumentojn (ĉefe pri la uzado de aliaj lingvoj en internaciaj kuntekstoj, ekzemple de la angla) kiam oni alparolas homojn por informi ilin pri Esperanto
* Pliefikigi kaj la internan kaj la aleksteran informadon kaj komunikadon per kiom eble plej diversaj kanaloj (podkastoj, Youtube, sociaj retejoj, ktp.)
* Konsciiĝi kaj konsciigi pri la valoro de niaj kulturaj atingoj
* Maksimumigi la produktojn de nia kultura agado por informadaj celoj (originala literaturo, tradukita literaturo, muziko, inkluzive kantojn por infanoj, kaj originalajn kaj tradukitajn)
* Plifortigi agadon por riĉigi Vikipedion kaj daŭre plibonigi la kvaliton de ties kontribuoj
* Strebi akiri la subtenon de publikaj lokaj kaj naciaj instancoj
* Antaŭenigi la agnoskon kaj la akreditigon de la KER-diplomoj de Esperanto kaj per iniciatoj ĉe universitatoj kaj lernejoj kaj kadre de la du internaciaj retoj pri lingvotestado kaj lingvoinstruado ALTE kaj ACLES.